הוועדה המיוחדת לפניות הציבור, כנסת 15, פרוטוקול מספר 63, 2001-12-26 09:30

סופה לנדבר: אני פותחת את ישיבת הוועדה לפניות הציבור.

סופה לנדבר: אני חושבת שאין טעם להזכיר שאנחנו דנים בפניה של דיירי רחוב הפרחים, מרכז קליטה לשעבר, 3 בניינים ברחוב הפרחים באשדוד.

סופה לנדבר: אנחנו ביקרנו שם לפי בבקשתם של דיירי המקום ומצאנו שם מצב לא תקין ולא מתאים למגורים.

סופה לנדבר: אחרי ישיבה של כולנו יחד, של משרד השיכון, משרד הקליטה, "עמיגור" ועיריית אשדוד החלטנו בעצם לקחת את העניין לידיים.

סופה לנדבר: אני מאחלת לדיירים שבשנה הבאה הם ימצאו את עצמם במקום יותר ראוי.

סופה לנדבר: אנחנו החלטנו שאנחנו נותנים לכם את הזמן הדרוש לבדוק ולהחליט מה צריך לעשות.

סופה לנדבר: אני גם שוחחתי עם השר נתן שרנסקי שהוא בתוך העניין, שוחחתי גם עם מנהלת לשכתו והחלטנו שאנחנו נותנים זמן מסוים לבדוק אם יש צורך להקים את הוועדה ולהגיע להסכמה מה צריך לעשות עם הבניינים האלו.

סופה לנדבר: אם אנחנו נחליט שהבניין לא ראוי, או לא כדאי לשפץ אותו, בעצם ההחלטה הייתה בידיים שלכם.

סופה לנדבר: אני רוצה לשמוע מה קרה מאז ועד היום ואיפה העניין עומד.

יגאל אסף: בהמשך לסיור באשדוד, התרשמותי מהביקור בדירות, השיחות עם הדיירים וכן הלאה, העברתי דיווח גם לשר וגם למנכ"ל וגם לגורמים המקצועיים.

יגאל אסף: כולם הזדעזעו כי קיבלו את דבריי, כאיש מערכת שמכיר את המטריה, כאמינים.

יגאל אסף: עצם העובדה שיש את הניסיון בבתים דומים בצפון, שם הסיפור היה קצת אחר, זאת הייתה בעיה קשה של אקוסטיקה, רצפות מיוחדות וכן הלאה, הוקם צוות פנימי במשרד לדון בסוגיות.

יגאל אסף: אתמול נערכה פגישה משותפת עם חברת "עמיגור".

יגאל אסף: הסמנכ"ל, שהוא המהנדס הראשי של החברה, הופיע יחד עם כל נציגי המשרד הנוגעים בדבר, כולל לשכת השר, והתקבלו מספר סיכומים.

יגאל אסף: הסיכום הראשון הוא פשוט ליישם לאלתר את הבדיקה הפרטנית של כל יחידת דיור ושל כל משפחה ואז נוכל לקבל 2 נתונים חשובים: אנחנו נקבל את הנתון ההנדסי ואת הנתון האכלוסי.

יגאל אסף: זאת תהיה עבודה משותפת של חברת "עמיגור", של עיריית אשדוד, של משרד הקליטה, ושל משרד הבינוי והשיכון.

סופה לנדבר: והדיירים?

יגאל אסף: קודם כל, לאמיתו של דבר, זאת ועדה פנימית-מקצועית.

יגאל אסף: בעדיפות ראשונה נמצאות כל הבעיות ההנדסיות הראשוניות שהן בתחום הבעיה הבטיחותית, כשלא ניתן לחיות בדירה ספציפית, על זה יינתן אישור להיכנס ולפתור את כל הבעיות האלה.

יגאל אסף: אנחנו לא מדברים, בשלב זה, על כניסה לדירה ועריכת שיפוץ עמוק בדירה שבמקרים מסוימים זה מצריך לפנות את הדיירים.

יגאל אסף: אנחנו מדברים לפתור את כל אותן בעיות שיהיה אפשר לפחות לחיות בדירה הספציפית.

יגאל אסף: כשנתתי את התרשמותי על הסיור שהיה, נמסר לי בעל פה על ידי חלק מהדיירים שהם היו מוכנים להתפנות גם ליישובים אחרים.

יגאל אסף: אותו צוות שיסייר יבדוק גם את אותו רצון של משפחה כזו או אחרת שתתפנה, והכל כמובן יהיה מתואם עם החברה המאכלסת (חברת "עמיגור").

יגאל אסף: נודע לי היום ממר ישראל שוורץ הבוקר שהוא מביע את נכונותו אך נצטרך רק לעשות איזשהו תיאום עם משרד הקליטה.

יגאל אסף: כשאנחנו עושים תיאום עם משרד הקליטה זה רק מהיבט 1: כשיש מלאי של דיור ריק יש עולים שממתינים בצד, ויש את העולים שממתינים במבנה הזה וצריך לראות איך אנחנו עושים את החלוקה הזאת.

יגאל אסף: אני חוזר ואומר: מחוץ לאשדוד, אפילו בסביבה הגיאוגרפית הקרובה, או אפילו ביישובים שהם לא באחריות חברת "עמיגור" או חברת "עמידר" אנחנו נלך לקראת אותן משפחות, אולי גם באיזושהי העדפה כגון דירה יותר גדולה וכן הלאה.

יגאל אסף: אנחנו גם מודעים לכך שיש לנו 2 סוגי אוכלוסיות בדיור הציבורי הזה: יש לנו את המשפחות הברוכות ילדים, בין 15-20, יש לנו קבוצה שניה של קשישים, יש ביניהם גם נכים או דיירים שיש להם ילדים שסובלים מנכות כזו או אחרת ומשפחות חד-הוריות.

יגאל אסף: נקודה חשובה ביותר כאשר אנחנו עושים בדיקה מסוג זה, שכל בר סמכה בא ואומר שהוא לא יכול לבדוק בדיוק לעומק כי אין לו את התוכניות הישנות.

יגאל אסף: אנחנו הצלחנו לאתר איזשהו תיק עם חלק מהתוכניות ואולי זה יעזור.

יגאל אסף: אבל מכיוון שאנחנו מדברים על שיטת בניה ייחודית צרפתית משנות ה- 70', ומכיוון שאנחנו מודעים לסכנה ולהנחיות של משרד לאיכות הסביבה, כאשר יש לנו בתים שהציפוי החיצוני הוא אזבסט, גם נדמה לי המחיצות הפנימיות חלק גבס וחלק אזבסט יש לנו בעיה קשה.

יגאל אסף: אנחנו כמשרד ממשלתי הולכים לבדוק את הסוגיה הזו.

יגאל אסף: הנחיית השר היא חד-משמעית: לעשות את הבדיקה הזאת כמה שיותר מהר כדי לעשות איזושהי היערכות.

יגאל אסף: זה לא מונע מאתנו לטפל בדיירים באופן כזה או אחר, לפחות שימשיכו לחיות בצורה סבירה, עד כמה שניתן.

קריאה: אתם מתכוונים להעביר את הדיירים?

יגאל אסף: אני לא מדבר על העברת דיירים, אני מדבר על דברים בטיחותיים כדי לאפשר לדיירים להמשיך לגור - אנחנו נקבל על כך הערכה תקציבית.

יגאל אסף: ניקח גם בחשבון את הדיירים שיביעו נכונות לעבור יישוב לדירה אחרת.

סופה לנדבר: כמה דירות יש שם, 80?

יגאל אסף: מדובר על 84 דירות.

יגאל אסף: הנחיה נוספת היא להקפיא טוטאלית אכלוס בבית הזה.

אורי זניר: אין אכלוס! אם מישהו מתפנה אנחנו לא מאכלסים מחדש, ברור.

יגאל אסף: מסלול נוסף שבא בחשבון, וקיים במערכות שלנו, זה השתתפות בשכר דירה.

יגאל אסף: מר ישראל מוכן לבדוק את הדבר הזה במגמה מאוד חיובית, כמובן בהתאם לגודל משפחה, למצב משפחה וכן הלאה.

יגאל אסף: זאת אומרת שייוצר מסלול כזה של אנשים שיהיו מוכנים למצוא דירה בשוק החופשית תמורת השתתפות כזו או אחרת.

סופה לנדבר: אנשים יחליטו לגבי זה.

יגאל אסף: אני לא בר סמכה, ואף אחד לא יכול להגיד ממחר בבוקר שהוא נותן לי חותמת שהמבנה מסוכן למגורים בגלל כל מיני סיבות.

יגאל אסף: אנחנו יודעים שפינוי של בית כזה או אחר אורך הרבה מאוד זמן.

סופה לנדבר: אני יודעת שב- "עמיגור" יש אנשים די מוכשרים שמסוגלים בהחלט לעשות את זה די מהר.

יגאל אסף: מדובר על 84 דירות, ואנחנו לא מדברים על דירות של 40 מ"ר, אנחנו מדברים על דירות של בין 70 ומשהו ל- 90 ומשהו מ"ר- דירות גדולות במיוחד.

יגאל אסף: אם אני לוקח את מכלול האוכלוסייה שנמצאת שם, ממשפחות ברוכות ילדים ועד קשישים, נכים ומשפחות חד-הוריות, זה לא קל!

סופה לנדבר: אתמול דיברתי עם ממלא מקום ראש העיר שיש לו ראיה ערוכה לקבלת עלייה חדשה.

סופה לנדבר: דיברנו על זה שבשוק החופשי יש יותר מ- 1000 דירות למכירה ולשכירות באשדוד.

סופה לנדבר: האם אי אפשר לשקול בינתיים שכירות על חשבון משרד השיכון?

סופה לנדבר: הרי בכל זאת זה מקרים סוציאליים וזה יכול להיות גם אחד מהמסלולים.

יגאל אסף: כל אלטרנטיבה כזו או אחרת שתתקבל תיבחן לאחר שנקבל את כל חוות הדעת.

יגאל אסף: תתארי לך שמחר בבוקר יבוא אותו יועץ הנדסי ויגיד שאנחנו "מבלבלים את המוח", הבית מבחינה קונסטרוקטיבית הוא 100%, צריך להשקיע לדוגמה 10 מיליון שקל לעשות ציפוי כזה או אחר, לעשות שיפוץ וכדומה.

קריאה: איפה יהיו הדיירים בינתיים?

יגאל אסף: זה לא פעם ראשונה שאם חברה צריכה לעשות את השיפוץ ואת השיקום מוצאים אלטרנטיבות.

יגאל אסף: המשרד אומר לדייר: עד שישפצו את הדירה ניתן לך שכר דירה לשנה, גם זה קיים.

יגאל אסף: כשהייתי שם אמרו לי דיירים שהם רוצים לעזוב את היישוב ולעבור ליישוב אחר.

סופה לנדבר: מה אתה יכול לומר לי בקשר לוח הזמנים?

אורי זניר: אני מציע שמר אסף יחזור לנושא לוח הזמנים אחרי שאני אסביר כיצד אני רואה את הדברים.

אורי זניר: ישנו עניין כלכלי-עסקי שאני רק יכול להביע את דעתי עליו.

אורי זניר: המגרש הינו של מדינת ישראל, הבניין של מדינת ישראל.

אורי זניר: אין לי ספק - ופה אני החלטי - שהבניין הזה אינו ראוי לשמש לאכלוס משפחות לארכן של שנים.

אורי זניר: חזקה עלי שמשרד השיכון לא היה הורס את המקבץ הנוסף שהקים באותו זמן (לפני 25 שנים) באור עקיבא, אותו הוא הרס לחלוטין לפני 7-8 שנים, אילו הוא היה מחליט שזה טוב למגורים לאורך שנים.

אורי זניר: למה הפלדות לא נהרסו?

אורי זניר: כי באותה שנה כשהרסו את הבניינים באור עקיבא, לא היה בידנו הפלדות למעשה, הוא היה בידי הסוכנות היהודי והוא שימש כמרכז קליטה והם לא טיפלו בזה.

אורי זניר: אנחנו קיבלנו את הבניין לניהולנו רק לפני 5 שנים.

אורי זניר: מאז אנחנו והמדינה השקענו הרבה מעבר ליכולת.

אורי זניר: אחד הדברים המשונים במדינה הזאת שהמדינה גם קובעת לנו שכר דירה נמוך באותו בניין וגם לוקחת לעצמה 60% הכנסות.

אורי זניר: אנחנו מ- 40%, שזה בערך 100 שקל לחודש, לא יכולים לתת תחזוקה טובה יותר ממה שנתנו.

אורי זניר: אנחנו למעשה נותנים את התחזוקה באותו בית על חשבון תחזוקה של בתים אחרים, ששם יש טעם להשקיע.

אורי זניר: מדובר במגרש גדול, המקום הפך להיות ממש מרכז העיר, רובע ח', ויש לקרקע ערך.

אורי זניר: המגרש הזה שעליו יש רק 84 יחידות יכול להכיל פי כמה יותר פתרונות דיור, גם לגבי יזמים שישלמו למדינה בעד זה, גם אפשרות להקים בית גיל הזהב, כשיש באשדוד פוטנציאל בלתי נלאה של קשישים עולים, ועכשיו עם עולי ארגנטינה יהיו עוד יותר.

אורי זניר: הממשלה, או משרד השיכון, צריכים לעסוק בזה גם מתוך ראיה כלכלית שעונה לחלוטין על הצרכים של הדיירים שישנם עכשיו שם.

סופה לנדבר: שזה כמה עולה?

אורי זניר: השנה זה הסתכם בכ- 700 עד 750 פתרונות.

אורי זניר: אני מדבר על דירות רגילות, לא על בתי קשישים וכוליה ששם הוא מקבל 95%.

אורי זניר: אני לוקח על עצמי להסדיר את זה עם משרד הקליטה, לא תהיה שום בעיה, הם לא יקופחו.

אורי זניר: ההחלטה צריכה להיות לאפשר לכל מי שצריך לצאת לפתרון אחר, באשדוד, באשקלון ביישובי "עמידר".

אורי זניר: זאת אומרת שהמחוז של משרד השיכון יהיה שותף שוטף למאמץ שאנחנו ניקח על עצמנו.

אורי זניר: אנחנו נעשה את זה ברצון, נקדיש לזה את הכוח אדם, את האמצעים, את כל מה שצריך.

אורי זניר: יכול להיות שתהיה פה בעיה של כספים לשיפוץ הפתרונות החלופיים, משום שאנחנו בעוד שבוע מנסים שוב פעם להפסיק את האכלוס כולו בגלל שאין תקציב לשיפוץ, ועם אי אישור התקציב יהיו עוד יותר קשיים.

אורי זניר: בכל זאת נעשה את זה, נעשה את החוזים.

אורי זניר: גם בנושא שימוש בתקציב לשיפוץ, אלה יקבלו (יחד עם אנשי נתיבות) קדימות על פני צרכים אחרים.

סופה לנדבר: אבל אין דירות ב- 300$.

אורי זניר: לא כולם צריכים ללכת על 4 חדרים.

סופה לנדבר: היום 2 חדרים באשדוד עולה 400$.

אורי זניר: הסיכום צריך להיות הנחיה על "עמיגור" לפנות את מי שרוצה לכל פתרון שבידה, או לפתרון שיש בידי משרד השיכון.

דוד הרטום: אני אולי אתחיל מהסוף: העמדה של עיריית אשדוד בנושא הזה היא ברורה וחד משמעית, יושבת ראש הוועדה גם קיבלה בנושא מכתב מראש העיר: עיריית אשדוד רוצה ללכת לפינוי של מרכז פלדות, זאת עמדת העירייה.

דוד הרטום: אנחנו בדעה שצריך ללכת מייד לנושא הכולל: לבדוק אם אכן המבנה (כפי שנראה לכאורה) הוא מבנה מסוכן וראוי להריסה.

דוד הרטום: את זה צריך לעשות בעל הנכס, משרד השיכון.

דוד הרטום: גם בלי זה, לפי דעתנו, הערכים הכספיים של שווי הנכס היום, של התועלות שלו מול הערך של המגרש, מראה בפירוש על כך שעדיף ללכת על פרוייקט של פינוי האתר הזה ובינוי מחדש.

דוד הרטום: היום האתר הזה נותן, בתנאים שהם לא תנאים, וגם אם הולכים לשיפוץ שיעלה מיליונים רבים, התוצאה שתתקבל תהיה תוצאה ירודה שתשאיר 84 דירות.

דוד הרטום: עיריית אשדוד גם מוכנה ללכת להגדלת הזכויות במגרש הזה על מנת להפוך אותו ליותר אטרקטיבי.

דוד הרטום: לפי דעתנו ניתן יהיה במגרש הזה לתת פתרונות לסדר גדול של בין 120 ל- 160 יחידות.

דוד הרטום: אולי לא כולן יחידות גדולות, כמובן, אבל ניתן יהיה ללכת באמת להגדלת זכויות במגרש הזה.

דוד הרטום: לכן דעתנו היא ברורה שמעבר להשקעה הקצרה באותם הדברים שמהווים סכנה בטיחותית, ואז צריך לראות אם הסכנה הבטיחותית זה דבר שניתן לסדר אותו בסדר גודל קטן - צריך לטפל בזה.

דוד הרטום: אם לא - צריך להכריז על הדירה הזאת איננה ראויה למגורים.

דוד הרטום: דירה שיש בה בעיה של מים, של נזילות, של חורים בקירות וכוליה, מחייבת השקעה של עשרות אלפי שקלים ולפי דעתנו הדבר הזה הוא אבסורד.

דוד הרטום: אם צריך שם תיקון קטן, בטיחותי, צריך לעשות אותו.

דוד הרטום: מעבר לזה אני חושב שצריך ללכת במסגרת הפתרון הרדיקאלי ולא ללכת לשום דבר אחר.

דוד הרטום: עוד דבר אחד כלפי הדיירים: אם אנחנו מדברים על לקחת בחשבון אפשרות על שיפוץ יסודי של כל הבניין הזה, וזה אומר לפנות את הדיירים לתקופה על מנת שאפשר יהיה לבצע את כל תיקוני המעטפת והעמודים, זה אומר להוציא את הדיירים לשנה-שנה וחצי מהדירות.

דוד הרטום: אני חושב שזה דבר שאי אפשר להסכים לו, אלא בפירוש צריך ללכת עם כל אחד מהדיירים לפתרון.

דוד הרטום: משרד שיכון מומחה לדבר והוא יוכל לראות באיזה מסלול מתוך המסלולים שמדובר אליהם הוא יכול להפנות דייר, ובטווח הקצר ביותר.

דוד הרטום: אני חושב שזאת הדרך שצריכים ללכת בה, זאת העמדה הרשמית של העירייה.

דוד הרטום: אנחנו רוצים ללכת לפרוייקט של האתר הזה, הבינוי שלו מחדש.

דוד הרטום: משרד השיכון הוא בעל הנכס, יש את "עמיגור" יש את חפ"א (החברה לפיתוח אשדוד) או כל גוף אחר שייבחר והם יוכלו ללכת לנושא של הבינוי מחדש עם הזכויות החדשות.

דוד הרטום: אני חושב שבצורה כזאת, תוך פרק זמן של שנה-וחצי מהיום, ניתן יהיה למצוא פתרונות לכל הדיירים שגרים שם, וניתן יהיה להגדיל את מספר הפתרונות לזכאים, אם זה קשישים, ואם זה אוכלוסיות אחרות, בתוך העיר אשדוד.

סופה לנדבר: למה בעצם עיריית אשדוד לא מממנת את הבדיקה?

דוד הרטום: ביום שהיא קיבלה את המכתב של "עמיגור" מהנדס העיר פנה ל- "עמיגור" וביקש לקבל את כל הפרטים שידועים ל- "עמיגור".

דוד הרטום: עד היום לא קיבלנו תשובה בכל מקרה ליום ראשון נקבעה פגישה של מהנדס העיר עם מר מרק פריבס.

דוד הרטום: אני מקווה שנוכל לקבל קצת יותר אינפורמציה ואז להחליט על דרך הבדיקה.

דוד הרטום: מצד שני, כיוון שעדיין לא קיבלנו תשובה, אתמול מהנדס העיר ביקש ממהנדס למבנים מסוכנים לעשות בדיקה ראשונית.

סופה לנדבר: המימון יהיה על חשבון עיריית אשדוד?

יגאל אסף: משרד הבינוי והשיכון החליט שצריך לעשות בדיקה.

יגאל אסף: המשרד אמר באופן חד-משמעי שכדי לעשות בדיקה, ואני צריך אחרי זה לחזור לאוצר, אני צריך להעמיד את זה מול זה: זה עולה X כסף וזה המצב הנתון מכל ההיבטים.

יגאל אסף: משרד הבינוי והשיכון, והנחיית השר היא חד-משמעית.

יגאל אסף: אני דיברתי אתמול עם הסמנכ"ל של "עמיגור", הם נתנו לנו איזושהי חוות דעת.

יגאל אסף: אבל לבוא ולהגיד לך שיש איזה נייר מוסמך של גורם מוסמך שעשה בדיקות והוא חותם חד-משמעית שהמבנה מסוכן למגורים וצריך להרוס אותו?

יגאל אסף: לאף אחד אין מסמך כזה! זה לא שאני הולך להתמודד עם 12 דיירים, אני הולך להתמודד עם 84 דיירים.

יגאל אסף: אנחנו נעמיד את מקסימום הפתרונות אבל לפי לוח הזמנים שאני מכיר חוות דעת מקצועית בפחות מחודש וחצי לא תקבלו!

דוד הרטום: למה 3-4 שבועות אחרי שמתקבל מכתב מ- "עמיגור" שמראה על סיכון

יגאל אסף: המכתב הזה הוא לא מבוסס, אני מצטער!

דוד הרטום: מהנדס העיר התחיל לפעול בנושא הזה ויכול להיות שהוא גם יפתיע אתכם ומחר בבוקר אם הוא מקבל חוות דעת או של איכות הסביבה במשרד הבריאות, או של מהנדס מבנים מסוכנים שהמבנים מסוכנים, אנחנו מחר נהיה בפאזה אחרת.

דוד הרטום: אבל אם אתם אומרים שאתם רוצים ללכת על בדיקה, אני לא מבין מדוע לא מתחילים בדיקה היום, או למה לא התחילו בה לפני שבועיים.

דוד הרטום: אם יש מסמך של "עמיגור" שאומר שיש פגם בעמודי בטון, בקירות אסבסט וכולי,

יגאל אסף: אנחנו דיברנו עם הסמנכ"ל ושאלנו אותו האם כשהוא כתב את המכתב יש לו איזשהו ביסוס של גורם מקצועי מוסמך, הוא אמר שאין לו.

יגאל אסף: מה אתה רוצה שאני אגיד לך?

יגאל אסף: הרי יכול לבוא מלאי מהנדס שיגיד שהבית מסוכן ויועץ יבוא ויאמר שהבית לא מסוכן.

יגאל אסף: הוא יאמר לי צריך לטפל בזה או בזה, אבל ללכת ולהחליט באופן קטגורי להרוס מבנה של 84 דירות לא עושים את זה כך, אני מצטער.

יגאל אסף: השר אמר שאת הבית הוא לא משאיר במצב הזה, הדיירים לא יסבלו, יש לנו מספר מסלולים כדי "לשחרר את הלחץ".

סופה לנדבר: אז מה אתה ממליץ שאנחנו עכשיו נחליט?

סופה לנדבר: יהיה ריב עד שיבדקו ועד שיחליטו ובכל מקרה צריך עכשיו לשפץ את הבניין אם לא הורסים אותו.

יגאל אסף: אין ריב.

יגאל אסף: אני חוזר למשרד היום, מר זניר יקבל מסמך חתום על ידי מר ישראל שוורץ שהחל משבוע הבא עוברים וקובעים מי שמעוניין להתפנות שיתפנה.

יגאל אסף: מר זניר אמר שאין לו בעיה עם משרד הקליטה.

יגאל אסף: אם משרד הקליטה מסכים בחלוקת העוגה הניתנת בכל יישוב ויישוב, לבוא להגיד שאת ה- 50% או את ה- 70% שאני מקבלת באשדוד כולה הולכת העדפה לזה

סופה לנדבר: אבל זה אנשים שכבר קיבלו דירות!

סופה לנדבר: מי אשם שהם קיבלו דירות לא ראויות?

יגאל אסף: לא כל הדיירים שגרים שם הם עולים.

יגאל אסף: אנחנו רוצים לעשות את זה בצורה מסודרת, אף אחד לא רוצה להתנגש בצורה כזו או אחרת עם אף אחד.

יגאל אסף: המשרד יעמיד את מקסימום החלופות כדי לפתור את הבעיה, הוא לא ישאיר את זה כך.

יגאל אסף: אתמול ניתנה הנחייה בוועדה להורות לאדריכלים של המחוז שלנו לבוא בדברים עם עיריית אשדוד כדי לבדוק חלופות שימושי הקרקע.

יגאל אסף: ציינו פה שבמקום 84 אפשר לבנות על המגרש 160 דירות, אני מודיע לך דבר אחד: על דבר כזה אני לא הולך.

יגאל אסף: למה?

יגאל אסף: כי אנחנו מדברים על 84 דירות של 80 מ"ר.

יגאל אסף: יש לי צרכים לעולים ולקשישים ויכול להיות שילכו על דירות קטנות.

יגאל אסף: יכול להיות שנדבר על 400 דירות, שתהיה כדאיות כלכלית.

סופה לנדבר: אנחנו קיבלנו מכתב מראש העיר שבעצם אנחנו מעונינים בהחלטת ועדה הממליצה בפינוי מרכז קליטה פלדות לשעבר, ואנחנו ממליצים בחום על חברת "עמיגור" כמי שתבצע את הפינוי.

יגאל אסף: הנושא עלה אתמול, וגם מנכ"ל "עמיגור" פנה.

יגאל אסף: כשיחליטו למנות מנהל פרוייקט סביר להניח שזאת תהיה חברת "עמיגור".

אביטל טוך: אני רוצה להודות לסמנכ"ל עיריית אשדוד שהביא את התמונה האמיתית.

אביטל טוך: אנחנו מדברים בעיר אשדוד על קליטת עליה לא רק לפי תאריך עליה אלא גם לפי מצב העולים.

אביטל טוך: ממתינים עולים, קשישים יחידים, משנת 1992 ואפילו יותר, משפחות חד-הוריות משנת 1993 כי להם קל לתת דירות בקומות גבוהות.

אביטל טוך: בבניין פלדות אנחנו הקצינו בשנים האחרונות בעיקר לאנשים הזקוקים למעליות.

אביטל טוך: מאחר וברוב בנייני הדיור הציבורי אין מעליות, אנחנו מדברים על נכים, על חולים ועל חולים קשים וכאן המצב הרבה יותר קשה למצוא דירה חלופית לאדם בערים שבהם אין לנו דירות לחולים ולנכים.

אביטל טוך: אני לא בטוחה שיש בכלל דיור ציבורי, כבר שנים רבות מנסים לאתר דיור מתאים לאנשים במצב הזה.

אביטל טוך: לכן באמת "פלדות" מהבחינה הזאת היה רעיון טוב בשל המעלית.

אביטל טוך: השאלה היא איפה מוצאים לאותם האנשים, בערים שבהם יש תור ממתינים מאוד גדול, את הדירה המתאימה?

אביטל טוך: אנחנו אמורים לומר לעולים באשדוד ובאשקלון עכשיו תמתינו עוד 2-3 שנים כי אנחנו מדברים על מאגר דיור הרי מצומצם מאוד.

אביטל טוך: כשאומרים אחוזים כאלה וכאלה מדובר לפעמים בכמה עשרות דירות בשנה, ולפעמים אפילו זה לא.

אביטל טוך: מקובל על כולנו שאף עולה שגר באשדוד כבר 10 שנים לא ילך לעיר יותר מרוחקת, הוא ירצה לגור או באשדוד עצמה או בסביבה הקרובה ביותר.

אביטל טוך: האפשרויות הן מאוד בעייתיות, מאוד מצומצמות ואנחנו מדברים על משפחות עם צרכים גדולים, אחרת הם לא היו מקבלים שם את הדירות.

יגאל אסף: לא, לא, לא, אסור לעשות את זה! אין דבר כזה! זה לא קשור בכלל אחד בשני.

אביטל טוך: גרים שם אנשים שזקוקים לקומת קרקע והם הגיעו לפלדות בגלל המעלית.

יגאל אסף: זו הסיבה שהשר ביקש לקבל את כל האינפורמציה.

יגאל אסף: הוא רוצה לדעת כמה כאלה יש, כמה כאלה יש, כמה כאלה וכוליה.

יגאל אסף: אני רוצה מיפוי אוכלוסייה נכון, שמישהו יציג את הנתון הזה!

יגאל אסף: ברגע שיש לי נתון כזה אני מבטיח לך שישבו יחדיו משרד הקליטה, משרד השיכון, חברת "עמיגור", ותאמיני לי שבטוח נמצא חלופות.

יגאל אסף: המדינה הזאת התמודדה עם פינויים של אלפי אנשים בכל מיני וריאנטים.

יגאל אסף: אני לא רוצה לקשור בשום פנים ואופן, מה ייבנה בעתיד, אולי בעוד 20 שנה אנחנו לא נדע מה יהיה שם.

אביטל טוך: אני מדברת כאן על קבוצת משפחות שלכולה יש צרכים מיוחדים, אנחנו יודעים את זה מצוין.

יגאל אסף: למה אמרתי שהצוות צריך להיות משותף?

יגאל אסף: כי אתם יודעים מה הבעיות שלכם, "עמיגור" יודעת מה הבעיות שלה, וכך גם עם משרד השיכון.

יגאל אסף: בואו נפרוס את הדבר הזה, נמפה את זה.

יגאל אסף: ברגע שתהיה לנו מפה ברורה כל העניין יהיה יותר קל לנו.

יגאל אסף: אנחנו לא יודעים מה אחוז האלה ומה אחוז האלה, ואת זה ניתן לפתור.

1063: התוכניות נראות כאן כל כך אופטימיות, הלוואי וכל דבר היה מדובר כפי שאני שומעת פה.

1063: השאלה שלי העקרונית: אם יוחלט שהבניין לא מסוכן, מה הולך להיות?

סופה לנדבר: צריך לפנות אותם בכל מקרה.

1063: העניין הזה מאוד חשוב!

יגאל אסף: אין לי תשובה לשאלה הזאת ואני אגיד לך גם למה: אם את באה ואומרת לי שיחליט מי שיחליט שהבניין לא מסוכן, וזה עולה X לשפץ, מול זה יש בדיקה כלכלית שאומרת שהפער הוא בקושי 20%.

יגאל אסף: הרבה פעמים המשרד אומר אם הפער הוא 20 או 25% אנחנו הולכים על פינוי-בינוי.

יגאל אסף: אנחנו עם המון רצון אבל אנחנו מדברים על הרבה מאוד מיליונים.

יגאל אסף: אם אומרים לי שכדי לעשות מזה 5 כוכבים צריך 10 מיליון דולר, מישהו אחר יגיד לי שעם כך וכך דונם, בעסקה כזו או אחרת זה הרבה יותר טוב, אני לא יודע.

יגאל אסף: אין לי נתונים!

1063: למה שאלתי את השאלה?

1063: כל הזמן מדברים כאן על סיכון, אזבסט, קרטון, לא אזבסט, אבל יש כאן סיכונים איומים שאני רואה במכתבה של האשה שכתבה לנו, המעליות, החולדות, ודברים שבכלל לא קשורים לבניה והריסה.

1063: אנשים הרי לא יכולים לחיות בתנאים איומים כאלה, אפילו אם זה לא אזבסט.

1063: השאלה אם נתתם את הדעת לזרז את העניינים, האנשים שם סובלים אימים.

1063: אני לא יודעת מאיזה שיקולים אבל אפילו עצים שנתנו להם צל פעם - הורידו.

1063: היום הקשישים והנכים נשארים בבית יום ולילה כיוון שאי אפשר לצאת בשמש הזו.

דב גלאון: אני נציג תלונות הציבור של חברת החשמל.

דב גלאון: אישית נבצר ממני להשתתף בסיור ובפגישה שהייתה באשדוד עקב הנדבך הקצר שניתנה ההזמנה, אבל דאגתי שיהיה במקום נציג נאמן שבחברה, נציג הכי טוב שיכול להיות: מנהל אזור אשדוד של חברת החשמל.

דב גלאון: הוא מכיר גם את המקום, גם את הבניין וגם את השטח היטב.

דב גלאון: אני מציע שהוא התייחס לעניין.

דני רבו: אני שלחתי בכוונה את המהנדס של האזור לסיור.

דני רבו: אני אישית סיירתי ובדקתי ואני יכול להגיד שכל המתקנים של חברת החשמל בבניינים האלה נמצאו תקינים ובטיחותיים.

דני רבו: והיה ומישהו ימצא, עקב בדיקה כזו או אחרת, שיש איזשהו מתקן שהוא לא בטיחותי, צריך להחליף, לשפץ, אם יימצאו לא תקינים השיפוץ ייעשה במלואו על חשבון חברת חשמל.

סופה לנדבר: מה בקשר פנים הדירות?

סופה לנדבר: אני יודעת שנשרפים אצלם כל מכשירי החשמל!

בן ציון דיגורקר: נכון שבא מהנדס של חברת החשמל, הוא בדק את הלוח, הכל תקין, המתגים בסדר עם תו תקן וכוליה.

בן ציון דיגורקר: אני הסתכלתי טוב-טוב על הבניין הזה, יכול להיות שעמודי הבטון חזקים, תקינים, עוד יכולים לעמוד 10 שנים אבל ישנה בעיה אחת:

בן ציון דיגורקר: בין הפנים של הבית לבין העטיפה החיצונית עוברים כל הצנרת של המים, של החשמל, של הביוב.

בן ציון דיגורקר: השנים עשו את שלהם והצנרת מאוד חלודה, נוזלת.

בן ציון דיגורקר: עד היום יש נזילות שאין גישה אליהם, לא יכלו לתקן אותם בגלל שזה מצריך פירוק של העטיפה החיצונית.

בן ציון דיגורקר: אותו דבר עם החשמל: נוצר מגע בין חשמל ומים, והם לא חברים טובים!

בן ציון דיגורקר: בדירה מספר 1, דוגמה חיה, נשרף הבית, היה מכבאי אש כתוצאה של בעיה עם חשמל ומים.

בן ציון דיגורקר: נכון שבחוץ הכל בסדר, אבל מה קורה במעברים בין הקיר החיצוני לפנימי?

בן ציון דיגורקר: כשחוטי חשמל מגיעים לתוך הדירה, ובתוך הדירה יש צנרת לקויה, המים והחשמל נפגשים, זה גורם לקצר.

בן ציון דיגורקר: החשמל מבחוץ, תקין, ארונות החשמל כולם בסדר, החשמל שעובר בלובי למטה מהעמודים הם בסדר.

דני רבו: החוק מגדיר בצורה מאוד מדויקת מה זה מתקנים של חברת חשמל ומה זה מתקנים פרטיים.

דני רבו: כל המתקנים של חברת החשמל, ארונות, לוחות, כל זה תקין.

דני רבו: בתוך הדירות זה כבר מתקנים פרטיים על פי חוק.

בן ציון דיגורקר: אז מה קורה?

בן ציון דיגורקר: בתוך הבית לדייר יש תקע לא טוב, שקע לא טוב הוא יתקן.

בן ציון דיגורקר: אבל מה קורה בדרך לקיר, מהעטיפה החיצונית שם עוברת כל המערכת?

סופה לנדבר: אנחנו נעצור את זה כי יכול להיות שב- 1 לחודש זה בכלל לא יהיה רלוונטי מכיוון שאנחנו מתכוונים לעשות דבר יותר דרמטי בעניין.

רותם פלג: אני חושב שאין לי יותר מדי מה להוסיף.

רותם פלג: אני לא הוזמנתי לסיור כך שאני לא יודע מה מצב הבניינים.

רותם פלג: לפי מה שהבנתי בדיון משרד השיכון לקח על עצמו לבדוק את הנושא.

רותם פלג: לדעתי עד שאין בדיקה יסודית ומעמיקה של הנושא, עם כל החלופות האפשריות, אין מה לעשות בינתיים.

סופה לנדבר: יש פה כמה ברירות: יש ברירה להרוס את הבית ולפנות אותו לאלתר.

סופה לנדבר: יש ברירה שניה שצריכים לעשות שם שיפוצים יסודיים שגם בלתי אפשריים לעשות אותם כאשר הדיירים נמצאים במבנה.

סופה לנדבר: בכל מקרה צריכים לפנות את הבניינים הללו ולהתחיל את זה מייד.

סופה לנדבר: בגלל זה אני חושבת שלזכותו של חברת חשמל, נכון שהם יכולים לבדוק את המתקנים שלהם, אבל בתוך הבתים בגלל החלודה, בגלל הנזילה ובגלל עוד המון דברים הציוד לא נשמר.

אורי זניר: את מדברת על האנשים שמפנים?

אורי זניר: מי שמתפנה יקבל דירה חלופה במצב תקין, לפי תקן משרד השיכון.

אורי זניר: זה ברור.

אורי זניר: אני אומר שאין טעם להשקיע בתוך הדירות.

רותם פלג: יש פרוצדורות מאוד ברורות של הדברים האלה.

רותם פלג: משרד השיכון מטפל בתחום הזה הרבה מאוד שנים, יש לו ניסיון רב בנושא.

רותם פלג: אם נגיע לאיזושהי נקודה שצריך התערבות שלנו, במשא ומתן מול משרד השיכון נעשה את האפשרי.

יצחק לוי: אצלנו יש 5 משפחות של עולים חדשים שרוצים לקנות דירה.

יצחק לוי: למשפחה אחת אין מספיק כסף בשביל לקנות.

יצחק לוי: גם אני רציתי לקנות דירה אבל אין לי את האפשרות.

יצחק לוי: בקשר לעולים חדשים, לפני 1-2 חודשים פניתי לחברת "עמיגור" וביקשתי דירה.

יצחק לוי: הם אמרו לי שעולים חדשים כרגע לא יכולים לקבל דירה אחרת.

יגאל אסף: אתה מדבר על הנחת רכישה.

יגאל אסף: הוא רוצה לממש את הזכויות, אבל לרכוש דירה בלי זכויות יש לך תעודת זכאות, אתה יכול לרכוש מתי שאתה רוצה, איפה שאתה רוצה.

יצחק לוי: אני רוצה לקנות דירה, האם אני יכול לקבל עזרה על זה?

יצחק לוי: אני לא יודע מה אני יכול לעשות.

יצחק לוי: אני הבנתי שכמה אנשים כמוני רוצים לקנות דירה.

יצחק לוי: הבניין כבר לא תקין, כשאני הגעתי בשנת 1995 הבניין היה בסדר, אי אפשר היה להגיד על הבניין שום מילה.

יצחק לוי: אחרי שנה כשהבניין עבר ל- "עמיגור" הבניין "על הפנים".

יצחק לוי: כשאני הייתי עם הסוכנות הייתי מרוצה מהבניין הזה, ואז כשעברנו ל- "עמיגור" המצב השתנה.

יצחק לוי: אם מסתכלים על העניין שבשנת 1995 הגעתי לארץ והבניין היה בסדר, וחוץ מזה אני דברתי עם כמה דיירים והם פוחדים מהמצב.

יצחק לוי: אם הבניין ייהרס, מה הם יקבלו?

יצחק לוי: יש הרבה אנשים שמאוד פחדים מהסיטואציה, הם חושבים שהם יקבלו דירה יותר גרועה מהדירה הזאת.

סופה לנדבר: נניח מחר מגיעים נציגים ממשרד השיכון, ממשרד הקליטה, ממשרד העבודה והרווחה, מעיריית אשדוד ומ- "עמיגור" ומתחילים לפנות את הדירות, מה אתם רוצים?

סופה לנדבר: מה הבקשה של הדיירים?

סופה לנדבר: מה המסלולים שאתם תהיו מסוגלים ותרצו לעמוד בהם?

סופה לנדבר: אני חושבת שאחד מהמסלולים שמשרד השיכון ממליץ עליהם זה הגדלת משכנתא לאותם מקרים.

סופה לנדבר: אני נזכרתי בישיבה הסוערת בקשר פינוי 1000 הקרוואנים באשדוד בעיריית אשדוד.

סופה לנדבר: אנחנו נתנו להם לפי המלצת וועדה משכנתאות מוגדלות.

יגאל אס: אני בא ועושה סקר.

סופה לנדבר: כמה זמן אתה צריך בשביל הסקר הזה?

יגאל אסף: השר ביקש לקבל נתונים.

יגאל אסף: אני אמרתי לו שיש אנשים שמוכנים להתפנות גם ליישובים אחרים והוא ביקש לנעשה בדיקה.

יגאל אסף: אני פתאום שומע עכשיו משהו אחר לגמרי: אני שומע שיש אנשים שבגלל הבעייתיות של המבנה רוצים לרכוש דירה בשוק החופשי.

יגאל אסף: אין בכך בעיה, הם מבקשים סיוע מוגדל, זה עוד דבר.

יגאל אסף: כשאני אומר חודש, השר מבקש לקבל באמת את מצב הדברים הברור, מה הוא המצב הסוציו-אקונומי, באיזה סוג משפחות מדובר.

סופה לנדבר: אני אעבור דירה-דירה ותוך שבוע ימים יהיה לך דוח מפורט.

סופה לנדבר: אני לא רוצה למשוך את הדבר! אנחנו כבר היינו שם לפני חודש, אנחנו כבר קבעו שב- 16 תהיה ישיבה, היום אנחנו כבר ב- 26! אני לא רוצה, עם כל הכבוד, למשוך את זה עוד.

סופה לנדבר: אני נותנת שבועיים של זמן כדי לקבל את הדוח.

סופה לנדבר: אני רוצה שבדוח הזה תהיה לנו אינפורמציה מה אם וכאשר נעשה פינוי, מה המשפחה מבקשת ובמה היא תעמוד.

רותם פלג: יש 3 דברים שצריכים לראות אותם במקביל: 1 - הבדיקה הפרטנית לגבי כל אחד מהדיירים.

רותם פלג: 2 - בדיקה על המסוכנות בשני דברים: ביציבות של המבנה וכוליה, ובנושא קירות אזבסט וכל הדברים שנמצאים מסביב.

רותם פלג: 3 - בדיקה כלכלית.

רותם פלג: איך שאנחנו מכירים את הדברים ייקח חודש או חודשיים כדי לקבל את התמונה ואז יגידו לנו שאין פרמטרים כלכליים.

רותם פלג: אני מבקש שהבדיקה הכלכלית תיעשה במקביל.

רותם פלג: זאת אומרת להביא את ערכי הקרקע, את הערכים האלטרנטיביים.

רותם פלג: בעוד שבועיים תהיה תמונה מלאה שכוללת את הצד הפרטני, את הצד של הסיכונים, ואת הדברים הכלכליים.

רותם פלג: אפשר לעשות את כל הדברים הללו החל ממחר בבוקר.

אורי זניר: אני לא רוצה שיהיה פה מצב לא ברור.

אורי זניר: אני לא רוצה שמישהו יוציא סיכום שאנחנו לא ניישם אותו.

אורי זניר: אני רוצה להיות הוגן.

אורי זניר: אמרתי שאנחנו נקבל מכתב ממשרד השיכון, לא רק כבעלים של המבנה אלא גם כאחראים מדיניות האכלוס במדינה.

אורי זניר: שהמשרד יאמר לי שאפשר להציע לאנשים שגרים בבניינים האלה פתרונות חלופיים.

אורי זניר: ברגע שנקבל את זה, וזה יכול להיעשות מחר, אנחנו נזמין את כל ה- 84, אחד לאחד, ונשאל את כל אחד מה הוא רוצה.

אורי זניר: האם הוא רוצה דיור ציבורי אחר באשדוד?

אורי זניר: האם הוא רוצה השתתפות בשכר דירה?

אורי זניר: האם הוא רוצה דיור ציבורי ביישוב אחר, שלנו או לא שלנו.

שולמית קולמן: כולל רכישה.

אורי זניר: אני כולל בזה את מי שרוצה לרכוש.

אורי זניר: אני מקווה שהמשרד במקרה כזה יעדיף לתת סיוע נוסף למשכנתא, להגדיל את הסיוע.

אורי זניר: אז נוכל לבוא לאנשים ולהגיד והיה ויציעו לך יותר ממה שהבנק אמר לך, אתה הולך לרכישה פרטית?

אורי זניר: אנחנו נדע את זה, נדווח את זה לכל גורם שרוצה ואז אפשר להתחיל את העבודה.

אורי זניר: אבל עבור זה צריך לשבת עם כל משפחה לפחות שעה אחת ולאחר מכן עוד חצי שעה עד שהם יתייעצו.

אורי זניר: זה לא עניין שאדם בא עם שיק פתוח!

אורי זניר: מה שאני לא רוצה זה לעורר אצל אנשים ציפיות שלא נוכל לעמוד בהן.

אורי זניר: זה לא 84 משפחות נחמדות כמו הנציגים שלהם פה, כל משפחה זו בעיה בפני עצמה, יש 1000 בעיות שיצטרכו לפתור! אנחנו נקל על כולם, אנחנו נעביר לאנשים גם חובות על שכר דירה ולא נתעקש על דברים.

אורי זניר: אנחנו יודעים לעשות את זה.

אורי זניר: ההתחלה צריכה להיות הודעה של משרד השיכון שאפשר להציע לאנשים פתרונות חלופיים.

יגאל אסף: מר זניר דיבר עכשיו על השלב הבא.

יגאל אסף: אני חוזר ואומר: אין לי היום שום נתון על חתך האוכלוסייה ברמת משפחה, ברמת נכות.

יגאל אסף: אין לי ולאף אחד אין!

רותם פלג: איך אכלסו את האנשים שם??

רותם פלג: הם גם עברו ועדות, הגישו טפסים והכל.

אורי זניר: יש לנו במחשב נתונים על הרכב משפחה, יש לנו דוחות וכוליה.

אורי זניר: השאלה היא לדבר עם אנשים ולהציע להם פתרונות חלופיים.

סופה לנדבר: מר אסף, יש צדק במה שאתה אומר ויש גם צדק במה שאומר מר זניר.

סופה לנדבר: אנחנו מחליטים דבר כזה: אנחנו נותנים לכם חודש ימים ששר יחתום לי על מכתב הודעה של משרד השיכון על פינוי הבתים האלה.

יגאל אסף: לא על פינוי.

סופה לנדבר: בכל מקרה פינוי! הרי אתה אמרת שבכל מקרה שאם יהיו שם שיפוצים כלליים או תהיה שם הריסה ובנייה האנשים הללו לא יכולים להיות שם.

סופה לנדבר: זה לא מקום ראוי למגורים של בני אדם, ואתה מסכים עם זה.

סופה לנדבר: אם אתם תוך חודש ימים תדעו שאת הבניין הזה צריך לשפץ, אז שפצו אותו.

סופה לנדבר: אם אתם תחליטו שצריכים להרוס, תהרסו ותבנו מחדש.

סופה לנדבר: אבל בינתיים לאנשים האלו צריכים לתת כמה מסלולים.

סופה לנדבר: מסלול אחד זה הגדלת משכנתא, ויהיה היום מכתב שלי לשר מתן שרנסקי שאני מבקשת הגדלת משכנתא בנוסח של קרוואנים, תחליטו איך אתם מגדילים אותה כדי לתת למקרים הסוציו-אקונומיים הקשים הללו אפשרות לרכוש ולצאת לשוק החופשי.

סופה לנדבר: יש בעיה, זה לא כל כך פשוט לעבור מאשדוד לעיר אחרת מכיוון שרוב המשפחות הם מקרים סוציאליים עם ילדים קטנים, עם ילדים לומדים.

סופה לנדבר: חלק מהמשפחות הללו עובדות, חלק נמצאות בביטוח הלאומי.

סופה לנדבר: זה כבר טראומה נוספת למשפחה הזאת ואני לא חושבת שאנחנו צריכים לעשות את זה.

יגאל אסף: אני לא חושב שזאת הייתה הכוונה.

יגאל אסף: אני לא חושב שיש כוונה ש- "עמיגור" בחודש הראשון תגיד מחר בבוקר לדיירים שהם מתפנים וכוליה.

סופה לנדבר: אז מה נעשה?

יגאל אסף: גם עם הנושא של הבדיקה הכלכלית, לקחת שמאי ולבקש ממנו לעשות בדיקה כלכלית הוא צריך לעשות חלופה מול חלופה.

רותם פלג: זה "למרוח" את הנושא.

רותם פלג: אין שום סיבה לא להתחיל ממחר את השמאות הזאת.

יגאל אסף: אין דבר כזה!

רותם פלג: למה לא?

רותם פלג: למה לחכות עוד חודשים?

יגאל אסף: אם מחר בבוקר יבוא מישהו ויגיד לי שב- 5 מיליון שקל נעמיד את זה כמלון 5 כוכבים, מה נעשה?

סופה לנדבר: אתה אמרת בתחילת דבריך שהבית הזה לא ראוי למגורים, נכון?

יגאל אסף: נכון.

סופה לנדבר: אני מאוד מסכימה עם מה שאתה אמרת שבכל מקרה אם זה שיפוצים כלליים אי אפשר לעשות אותם עם האנשים האלה בפנים.

סופה לנדבר: בכל מקרה צריכים לפנות אותם.

סופה לנדבר: אני לא רוצה לפספס את החודש.

סופה לנדבר: אם במשך החודש הזה יקרה משהו, איזשהו אסון "ורסאי" בנוסח אשדוד הוא יקרה בבניינים הללו! אני לא רוצה לעשות עכשיו דרמה אבל אנחנו כולנו די בוגרים ואחראים, ראינו את המקום ואנחנו מבינים את המצב.

יגאל אסף: אני אמרתי לך שהתרשמתי שהמצב הוא באמת קטסטרופה.

יגאל אסף: אני לא מכחיש את זה.

יגאל אסף: אבל יש איזושהי מערכת של נהלים, של בדיקה.

יגאל אסף: אני אעשה מעצמי צחוק אם אשלח שמאים בבוקר שיגיד לי את כל הנתונים!

סופה לנדבר: אתה כאיש ניסיון רב ממני, ראית בעיניך מה יש שם.

סופה לנדבר: אני לא רוצה לעשות סחבת עם אנשים.

יגאל אסף: אני אבקש שמיום ראשון בבוקר הצוות יתחיל לעבוד.

יגאל אסף: משרד הבינוי והשיכון במחוז קיבלו הנחיה לבוא בדברים עם מהנדס העיר כדי לראות בדיוק את אחוזי הבניה האפשריים וכוליה.

סופה לנדבר: אני רוצה שזה יהיה קשור לאנשים.

יגאל אסף: זה לא קשור לאנשים!

סופה לנדבר: אני רוצה להפריד את זה.

סופה לנדבר: אני רוצה שהוועדה תיקח לתשומת לבה דברים שלא קשורים לפניות ציבור.

סופה לנדבר: אנחנו קיבלנו פניה מדיירים, היינו שם כולנו יחד, ראינו שהמצב קטסטרופלי, וזה לא קשור לחברת חשמל, זה לא קשור לאף אחת.

סופה לנדבר: חברת החשמל עשתה את מה שהיא יכולה לעשות, "עמיגור" עושים את מה שהם יכולים לעשות אבל אני חושבת שכל בזבוז הכספים הציבוריים, ועוד במצב של היום, הם לא במקום.

סופה לנדבר: אני לא חושבת ששיפוצים קוסמטיים יעזרו לעניין.

סופה לנדבר: בגלל זה אני מבקשת מה- 1.1.02 להתחיל תהליכים של פינוי של האנשים הללו, להתחיל הכנה לפינוי ולהמליץ לאנשים הללו על חלופות.

יגאל אסף: שאנחנו דיברנו על חלופות; אנחנו נעשה בדיקת החלופות, נעמיד אחד מול השני ונראה בדיוק להיכן אנחנו מגיעים.

יגאל אסף: תראי, בסופו של דבר אני לא עובד בחלל ריק.

יגאל אסף: אני צריך לעבוד בצמוד עם משרד הקליטה, ולמשרד הזה יש את הבעיות שלו.

יגאל אסף: מר ישראל התחייב לדבר עם מר חביב קצת.

סופה לנדבר: לעירייה יש בעיה?

דוד הרטום: לא.

אביטל טוך: ברגע שיש החלטה כולם יכולים להיכנס לתמונה.

סופה לנדבר: אני לוקחת על עצמי לפנות היום לשר נתן שרנסקי ולבקש ממנו להתחיל את ההכנה לפינוי מה- 1.1.02 ואת כל יתר הדברים שאתם צריכים לעשות.

סופה לנדבר: בשבוע האחרון של ינואר אנחנו נערוך פה ישיבה ואני רוצה שתגיעו לישיבה הזאת עם "שיעורי בית".

רותם פלג: אנחנו גם מזמינים את נציג משרד השיכון, ביום ראשון נקבעה אצל מהנדס העיר ישיבה יחד עם "עמיגור".

רותם פלג: אנחנו רוצים שנציג משרד השיכון כבר יהיה בישיבה הזאת כדי שנוכל לקדם את הנושא.

יגאל אסף: אני מבקש שנציג המחוז גם יהיה.

סופה לנדבר: אני מודה לכולכם שהגעתם הנה ונועלת את הישיבה.